Rikunarita-ORG/Wikinium huggingface dataset:
# ട്വന്റി 20 ക്രിക്കറ്റ്‌

**ഇംഗ്ലീഷ് വിലാസം**

ക്രിക്കറ്റിന്റെ മത്സരരൂപങ്ങളിൽ ഒന്നാണ് **ട്വന്റി 20 ക്രിക്കറ്റ്‌**. 2003-ൽ യുണൈറ്റഡ് കിങ്ഡത്തിലെ അന്തർ-കൗണ്ടി മത്സരങ്ങൾക്കായി ഇംഗ്ലണ്ട് ആന്റെ വേ‌ൽസ് ക്രിക്കറ്റ് ബോർഡ് ആണ് ക്രിക്കറ്റിന്റെ ഈ രൂപം വികസിപ്പിച്ചെടുത്തത്. ഒരു ട്വന്റി20 മത്സരത്തിൽ രണ്ട് ടീമുകളും, ഓരോ ടീമിനും ബാറ്റ് ചെയ്യാൻ പരമാവധി 20 ഓവർ അടങ്ങുന്ന ഒരു ഇന്നിംഗ്സുമാണ് ലഭിക്കുക.

ഇതര സംഘകായിക വിനോദങ്ങളുടേതുപോലെ മത്സരദൈർഘ്യം ചുരുക്കി ക്രിക്കറ്റിനെ കൂടുതൽ ജനകീയമാക്കുക എന്ന ഉദ്ദേശത്തോടെയാണ് ട്വന്റി20 മത്സരങ്ങൾ സംഘടിപ്പിച്ചു തുടങ്ങിയത്. ഇത്തരം ക്രിക്കറ്റ് മത്സരങ്ങൾ ഏകദേശം മൂന്നുമണിക്കൂറുകൊണ്ട് അവസാനിക്കുന്നു. ഇരു ടീമുകളും ഇരുപത് ഓവറുകളുള്ള ഓരോ ഇന്നിംഗ്സ് കളിക്കുന്നതിനാലാണ് ട്വന്റി20 എന്ന പേരു ലഭിച്ചത്. 2003-ൽ ഇംഗ്ലണ്ട് ആൻഡ് വെയിൽ‌സ് ക്രിക്കറ്റ് ബോർഡ്(ഇ.സി.ബി.), കൌണ്ടിക്രിക്കറ്റിലാണ് ആദ്യമായി ട്വന്റി20 മത്സരങ്ങൾ ഔദ്യോഗികമായി സംഘടിപ്പിച്ചത്. വൈകാതെ ക്രിക്കറ്റിനു പ്രചാരമുള്ള ഇതര രാജ്യങ്ങളിലും ഇത്തരം മത്സരങ്ങൾ കളിച്ചുതുടങ്ങി. രണ്ടായിരത്തിആറോടെ ടെസ്റ്റ് കളിക്കുന്ന എല്ലാ രാജ്യങ്ങളും ട്വന്റി20 മത്സരങ്ങൾ കളിച്ചുതുടങ്ങി.

ഇംഗ്ലണ്ടും ശ്രീലങ്കയും തമ്മിൽ റോസ്ബോളിൽ ജൂൺ 15 2006-ൽ നടന്ന ട്വന്റി20 ക്രിക്കറ്റ് മൽസരത്തിന്റെ ഒരു ദൃശ്യം
## ചരിത്രം

തനതു രീതിയിലുള്ള ഏകദിനക്രിക്കറ്റ്‌ വിരസമാകുന്നോ എന്നു തോന്നിത്തുടങ്ങിയപ്പോൾ ഇംഗ്ലണ്ട്‌ ആൻഡ്‌ വെയിത്സ്‌ ക്രിക്കറ്റ്‌ ബോർഡാണ്‌ കളിയുടെ കരുത്തു ചോരാതെ 20 ഓവറിൽ ഒതുക്കുന്ന ട്വന്റി 20 ക്രിക്കറ്റിനു രൂപം നൽകിയത്‌. 50 ഓവർ ക്രിക്കറ്റിൽ ഫീൽഡിങ്ങ്‌ നിയന്ത്രണമുള്ള ആദ്യ 15 ഓവർ കഴിഞ്ഞാൽ 40-ാ‍ം ഓവർ വരെ കളി ബോറാണെന്ന ക്രിക്കറ്റ്‌ പ്രേമികളുടെ അഭിപ്രായത്തെത്തുടർന്നായിരുന്നു ഇത്‌. 90% മത്സരങ്ങളിലും കളി ഏതു വഴിക്കു പോകുമെന്ന്‌ മുൻകൂട്ടി അറിയാനാകുമെന്നതിനാൽ ഗ്യാലറികളെ ഇംഗ്ലീഷുകാർ ഉപേക്ഷിക്കാൻ തുടങ്ങിയെന്നാണ് കണ്ടെത്തിയിട്ടുള്ളത്.

## കളി നിയമങ്ങൾ

അമ്പത്‌ ഓവർ മത്സരങ്ങളിൽ നിന്ന്‌ ചെറിയ വ്യത്യാസങ്ങളാണ്‌ ട്വന്റി 20ക്കുള്ളത്‌. മൂന്നു മണിക്കൂറിനുള്ളിൽ മത്സരം അവസാനിക്കുമെന്നതാണ് പ്രധാന കാര്യം. 75 മിനിറ്റു വീതമുള്ള ഇന്നിങ്ങ്സുകളാണ്‌ ടീമുകൾ കളിക്കുക.
നോബോൾ ആയത് ബൗളർ ക്രീസിനപ്പുറത്ത് ചുവടുവെച്ച് എറിഞ്ഞതു കൊണ്ടാണെങ്കിൽ അടുത്ത പന്ത്‌ ഫ്രീ ഹിറ്റ്‌. അതായത്‌ ഈ പന്തിൽ ബാറ്റ്സ്മാനെ പുറത്താക്കാൻ സാധാരണ നോബോളിലേതു പോലെ റണ്ണൌട്ട്‌ മാത്രമേ വഴിയുള്ളൂ.
ഒരു ബോളർക്ക്‌ നാല്‌ ഓവർ മാത്രമാണു ലഭിക്കുക. 75 മിനിറ്റിനുള്ളിൽ ഓവറുകൾ തീർന്നില്ലെങ്കിൽ പിന്നീടെറിയുന്ന ഓരോ ഓവറിനും ആറ്‌ എക്സ്ട്രാ റൺസ്‌ വീതം ബാറ്റിങ്ങ്‌ ടീമിനു കിട്ടും. ഏതെങ്കിലും ടീം സമയം കളയുന്നുവെന്ന്‌ അംപയർക്കു തോന്നിയാൽ അഞ്ചു പെനൽറ്റി റൺസ്‌ എതിർ ടീമിനു കൊടുക്കാം.നിശ്ചിത ഓവറിനു ശേഷം 2 ടീമുകളും സ്കോറിൽ തുല്യത പാലിക്കുയാണെങ്കിൽ സൂപ്പർ ഓവറ് എന്ന നിയമം ഉപയോഗിച്ചാണ് വിജയികളെ നിശ്ചയിക്കുന്നത്.

## ലോകകപ്പ്

2007 സെപ്റ്റംബറിൽ ഇന്റർനാഷണൽ ക്രിക്കറ്റ് കൌൺസിൽ(ഐ.സി.സി.) ദക്ഷിണാഫ്രിക്കയിൽവച്ച് ആദ്യ ട്വന്റി20 ലോകകപ്പ് സംഘടിപ്പിച്ചു. സെപ്റ്റംബർ 24-നു നടന്ന ഫൈനലിൽ 5 റൺസിനു ഇന്ത്യൻ ടീം പാകിസ്താനെ പരാജയപ്പെടുത്തി വിജയികളായി.ഇന്ത്യൻ താരം ഇർഫാൻ പഠാൻ കളിയിലെ കേമനായും,പാകിസ്താൻ താരം ഷാഹിദ് അഫ്രിദി പരമ്പരയിലെ കേമനായും തിരഞ്ഞെടുക്കപ്പെട്ടു. 2009 ജൂണിൽ ഇംഗ്ലണ്ടിൽ നടന്ന രണ്ടാം ട്വന്റി20 ലോകകപ്പിൽ പാകിസ്താൻ വിജയികളായി. 2010 മേയിൽ വെസ്റ്റ് ഇൻഡീസിൽ നടന്ന മൂന്നാം ലോകകപ്പിൽ ഓസ്ട്രേലിയയെ ഏഴു വിക്കറ്റിന് തോൽപ്പിച്ച് ഇംഗ്ലണ്ട് ജേതാക്കളായി.

## റെക്കോഡുകൾ

## പുറത്തേക്കുള്ള കണ്ണികൾ

*
*  Archived 2007-01-29 at the Wayback Machine

|  |  |
| --- | --- |
|  | ക്രിക്കറ്റ് കവാടം |
# ബേസ്‌ബോൾ

**ഇംഗ്ലീഷ് വിലാസം**

പന്ത് അടിച്ചു തെറിപ്പിക്കുന്ന ഒരു ബാറ്റർ
ഒൻപതു കളിക്കാർ വീതമുള്ള രണ്ടു ടീമുകൾ ബാറ്റും പന്തും ഉപയോഗിച്ചു കളിക്കുന്ന കായികവിനോദമാണു **ബേസ്‌ബാൾ**. ഏകദേശം ക്രിക്കറ്റ്‌ ബോളിന്റെ വലിപ്പമുള്ള തുകൽ കൊണ്ടു പൊതിഞ്ഞ ബോൾ എറിയുന്ന ആളിനെ പിച്ചർ എന്നാണു വിളിക്കുന്നത്‌. എതിർചേരിയിലെ ബാറ്റർ എന്നു വിളിക്കുന്ന ബാറ്റ്‌സ്മാൻ മരം കൊണ്ട്‌ നിർമ്മിച്ച ഉരുളൻ തടി പോലെയുള്ള ബാറ്റുകൊണ്ട്‌ പന്ത് അടിച്ച്‌ റൺ എടുക്കാൻ ശ്രമിക്കുന്നു. സമയപരിമിതിയില്ലാത്ത ഒൻപതു ഇന്നിങ്ങ്‌സുകളുള്ള കളിയിൽ, ഓരോ ചേരിയുടേയും ഇന്നിങ്ങ്സ്‌, മൂന്ന് ബാറ്റർമാർ പുറത്തായാലാണു അവസാനിക്കുന്നത്‌. പതിനെട്ടാം നൂറ്റാണ്ടിൽ വടക്കേ അമേരിക്കയിൽ ആരംഭിച്ച ഈ കളി ഇന്നു അമേരിക്കൻ ഭൂഖണ്ഡങ്ങൾ, ജപ്പാൻ, തായ്‌വാൻ എന്നിവിടങ്ങളിൽ കളിച്ചുവരുന്നു. ക്യൂബയാണു നിലവിലുള്ള ഒളിമ്പിക്സ് ബേസ്‌ബാൾ ജേതാക്കൾ.

ടർണർ ഫീൾഡ് സ്റ്റേഡിയം, അറ്റ്ലാന്റ
# ബഡഗ ഭാഷ

**ഇംഗ്ലീഷ് വിലാസം**

| ബഡഗ |
| --- |
| படகா/ಬಡಗ |
| ബഡഗ ലിപിയിൽ "ബഡുഗു" എന്ന് എഴുതിയിരിക്കുന്നു. |
| ഉത്ഭവിച്ച ദേശം | ഇന്ത്യ |
| ഭൂപ്രദേശം | തമിഴ്നാട് (നീലഗിരി) |
| സംസാരിക്കുന്ന നരവംശം | ബഡഗർ |
| മാതൃഭാഷയായി സംസാരിക്കുന്നവർ | (1,35,000 cited 2001 census) 50,000  (1998) |
| ഭാഷാകുടുംബം | Dravidian
* ദക്ഷിണ ദ്രാവിഡം
	+ തമിഴ്-കന്നഡ
		- കന്നഡ-ബഡഗ
			* **ബഡഗ**
 |
| ലിപികൾ | കന്നഡ ലിപി
തമിഴ് ലിപി |
| ഭാഷാ കോഡുകൾ |
| ഐ.എസ്.ഒ. 639-3 | `bfq` |
| ഗ്ലോട്ടോലോഗ് | `bada1257` |
|

തമിഴ്നാട്ടിലെ നീലഗിരി ജില്ലയിലും കേരളത്തിലെ അട്ടപ്പാടി പ്രദേശത്തുമായി 4 ലക്ഷത്തോളം പേർ സംസാരിക്കുന്ന ഒരു തെക്കൻ ദ്രാവിഡഭാഷയാണ് **ബഡഗ**. ഇവിടെ അധിവസിച്ചുവരുന്ന വനവാസികളായ സമ്പന്ന കർഷകരാണ് ബഡഗർ.

പ്രാകൃത കന്നഡ ഭാഷയും തമിഴും കലർന്ന രൂപമാണ് ബഡഗർ ഉപയോഗിക്കുന്നത്. ഇതിന് ലിപി ഇല്ല.

ബഡഗർ ആഭ്യന്തര യുദ്ധകാലങ്ങളിൽ തെക്കു പടിഞ്ഞാറ് കർണാടകയിൽ നിന്നും കുടിയേറിയ കർഷകരാണെന്നും കരുതപ്പെടുന്നു.
ഇവർ താമസിക്കുന്ന കോളനികൾ അട്ടി എന്നറിയപ്പെടുന്നു.

## പുറത്തേക്കുള്ള കണ്ണികൾ
# ഒളിമ്പിക്സ് 2004 (ഏതൻ‌സ്)

**ഇംഗ്ലീഷ് വിലാസം**

ഗെയിംസ് ഓഫ് ദി XXVIII ഒളിമ്പ്യാഡ്|  |
| ആഥിതേയനഗരം | ഏതൻസ്‌, ഗ്രീസ് |
| മൽസരങ്ങൾ | 301 (28 കായികവിഭാഗങ്ങളിലായി) |
| ഉദ്ഘാടനച്ചടങ്ങ് | ഓഗസ്റ്റ് 13 |
| സമാപനച്ചടങ്ങ് | ഓഗസ്റ്റ് 29 |
| ഉദ്ഘാടക(ൻ) | President Konstantinos Stephanopoulos |
| ദീപം തെളിയിച്ചത് | Nikolaos Kaklamanakis |
| സ്റ്റേഡിയം | Olympic Stadium |
| Summer |
|

| ← Sydney 2000 | Beijing 2008 → |
| --- | --- |

 |
| Winter |
|

| ← Salt Lake 2002 | Turin 2006 → |
| --- | --- |

 |

2004 ഓഗസ്റ്റ് 13 മുതൽ ഓഗസ്റ്റ് 29 വരെ ഗ്രീസിലെ ഏതൻസിൽ വച്ചായിരുന്നു 2004-ലെ ഒളിമ്പിക്സ് സംഘടിപ്പിക്കപ്പെട്ടത്. **ഇരുപത്തിയെട്ടാം ഒളിമ്പ്യാഡ് കായികമേള (Games of the XXVIII Olympiad)** എന്നായിരുന്നു ഈ കായികമേളയുടെ ഔദ്യോഗികനാമം. ആദ്യത്തെ ആധുനിക ഒളിമ്പിക്സ് 1896-ൽ ഏതൻസിൽ വച്ചാണ് സംഘടിപ്പിക്കപ്പെട്ടത്. ഇതിനു ശേഷം ആദ്യമായാണ് ഒളിമ്പിക്സ് ഗ്രീസിലേക്ക് തിരിച്ചെത്തുന്നത്. അതുകൊണ്ട് **വീട്ടിലേക്ക് സ്വാഗതം** എന്നായിരുന്നു ഈ ഒളിമ്പിക്സിന്റെ ആപ്തവാക്യം.

201 രാജ്യങ്ങളിൽ നിന്നുമായി, 10,625 കായികതാരങ്ങളും 5,501 സംഘാംഗങ്ങളും ഈ ഒളിമ്പിക്സിൽ പങ്കെടുത്തു. വിവിധ കായികവിഭാഗങ്ങളിലായി 301 മെഡൽ ഇനങ്ങളാണ് അരങ്ങേറിയത്.

1997-ൽസ്വിറ്റ്സർലണ്ടിൽ വച്ചു നടന്ന അന്താരാഷ്ട്ര ഒളിംപിക് കമ്മറ്റിയുടെ 106-മത് സമ്മേളനത്തിൽ വച്ചായിരുന്നു ബ്യൂണസ് അയേർസ്, കേപ് ടൌൺ, റോം, സ്റ്റോക്‌ഹോം എന്നീ നഗരങ്ങളെ പിന്തള്ളി ഏതൻസ് 28-മത് ഒളിംപിക്സ് കരസ്ഥമാക്കിയത്.

## മെഡൽ നില

|  |  |  |  |  |  |
| --- | --- | --- | --- | --- | --- |
|  സ്ഥാനം  | രാജ്യം | സ്വർണ്ണം | വെള്ളി | വെങ്കലം | ആകെ |
| 1 |  United States | 35 | 39 | 29 | 103 |
| 2 |  China | 32 | 17 | 14 | 63 |
| 3 |  Russia | 28 | 26 | 38 | 92 |
| 4 |  Australia | 17 | 16 | 16 | 49 |
| 5 |  Japan | 16 | 9 | 12 | 37 |
| 6 |  Germany | 13 | 16 | 20 | 49 |
| 7 |  France | 11 | 9 | 13 | 33 |
| 8 |  Italy | 10 | 11 | 11 | 32 |
| 9 |  South Korea | 9 | 12 | 9 | 30 |
| 10 |  Great Britain | 9 | 9 | 13 | 31 |
| 15 |  Greece | 6 | 6 | 4 | 16 |

## അവലംബം
# കാർബൺ പഴക്കനിർണ്ണയം

**ഇംഗ്ലീഷ് വിലാസം**

പുരാതനമായ ഫോസിലുകളുടെ കാലപ്പഴക്കം നിർണ്ണയിക്കുന്നതിനുള്ള ഒരു രീതിയാണിത്. ഫോസിലുകൾ പുറപ്പെടുവിക്കുന്ന റേഡിയോ ആക്റ്റീവ് വികിരണത്തെ അളന്നു തിട്ടപ്പെടുത്തിയാണ് ഈ രീതിയിൽ കാലപ്പഴക്കം നിശ്ചയിക്കുന്നത്.

ജീവികൾ വായുവിൽ നിന്ന് കാർബൺ-14 ഐസോട്ടോപ്പിനെ വളരെ ചെറിയ അളവിൽ ആഗിരണം ചെയ്യുന്നുണ്ട്. പക്ഷേ മരണം സംഭവിക്കുമ്പോൾ ഈ പ്രക്രിയ നിലയ്ക്കുകയും ശരീരത്തിനകത്തെ കാർബൺ-14 ഐസോട്ടോപ്പ് ഒരു സ്ഥിരമായ നിരക്കിൽ റേഡിയോ ആക്റ്റീവ് നശീകരണത്തിനു വിധേയമാകാൻ തുടങ്ങുകയും ചെയ്യുന്നു. കാർബൺ-14 ന്റെ അർദ്ധായുസ്സ് 5570 വർഷങ്ങളാണെന്ന് ശാസ്ത്രകാരന്മാർ തിട്ടപ്പെടുത്തിയിട്ടുണ്ട്. അങ്ങനെ വസ്തു ഇപ്പോൾ പുറപ്പെടുവിക്കുന്ന റേഡിയോ ആക്റ്റീവ് വികിരണത്തിന്റെ തീവ്രത തിട്ടപ്പെടുത്തി അതിന്റെ പഴക്കവും കൃത്യമായി നിർണ്ണയിക്കാം.

ഈ രീതിയിലുടെയാണ് ഈജിപ്തിലെ മമ്മികളുടേയും പുരാതനകാല ജീവികളുടേയുമൊക്കെ കാലപ്പഴക്കം നിർണ്ണയിക്കാൻ ശാസ്ത്രകാരന്മാർക്ക് കഴിഞ്ഞത്.

## അവലംബം

* ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി

## കൂടുതൽ അറിവിന്‌

* റേഡിയോ ആക്റ്റിവിറ്റി
# മെഡിക്കൽ സബ്‌ജക്ട് ഹെഡിങ്ങ്സ്

Medical Subject Headings|  |
| --- |
| Content |
| വിവരണം | Medical Subject Headings |
| ഏതു തരം വിവരങ്ങളാണെന്ന് | controlled vocabulary |
| Contact |
| Research center | United States National Library of Medicine National Center for Biotechnology Information |
| Laboratory | United States National Library of Medicine |
| Authors | F B Rogers |
| Primary Citation | 13982385 |
| Access |
| Website |  |
| Tools |
| Miscellaneous |

ജീവശാസ്ത്രസംബന്ധിയായ ശാസ്ത്രഗവേഷണപ്രബന്ധങ്ങൾ എളുപ്പത്തിലും കൃത്യമായും ഇൻഡെക്സ് ചെയ്യുന്നതിനായും അതുമൂലം തിരച്ചിൽ എളുപ്പമാക്കുന്നതിനുമായി തയ്യാറാക്കിയിട്ടുള്ള നിയന്ത്രിതമായ ഒരു ശബ്ദകോശമാണ് **വൈദ്യവിഷയതലക്കെട്ടുകൾ** അഥവാ **മെഡിക്കൽ സബ്‌ജക്ട് ഹെഡിങ്ങ്സ് (Medical Subject Headings)** (**MeSH**). ഇതു നിർമ്മിച്ചതും പുതുക്കുന്നതും അമേരിക്കൻ ദേശീയവൈദ്യലൈബ്രറിയാണ് (United States National Library of Medicine) (NLM). ഇത്  MEDLINE/PubMed ലേഖന ഡാറ്റാബേസും NLM -ന്റെ കാറ്റലോഗും ഉപയോഗിക്കുന്നു. MeSH നെ ClinicalTrials.gov രജിസ്ട്രി ഔഷധപരീക്ഷണങ്ങൾക്കായി ഉപയോഗിക്കുന്നുണ്ട്.

## Structure

### Descriptor hierarchy

### Descriptions

### Qualifiers

### Supplements

## Use in Medline/PubMed

## Use in ClinicalTrials.gov

## വിഭാഗങ്ങൾ

The top-level categories in the MeSH descriptor hierarchy are:

* Anatomy [A]
* Organisms [B]
* Diseases [C]
* Chemicals and Drugs [D]
* Analytical, Diagnostic and Therapeutic Techniques and Equipment [E]
* Psychiatry and Psychology [F]
* Biological Sciences [G]
* Physical Sciences [H]
* Anthropology, Education, Sociology and Social Phenomena [I]
* Technology and Food and Beverages [J]
* Humanities [K]
* Information Science [L]
* Persons [M]
* Health Care [N]
* Publication Characteristics [V]
* Geographic Locations [Z]

## ഇവയും കാണുക

* GoPubMed, searching Medline with MeSH as "table of content"
* Medical classification
* Medical literature retrieval

## അവലംബം

## പുറത്തേക്കുള്ള കണ്ണികൾ

* Medical Subject Heading Home provided by National Library of Medicine, National Institutes of Health (U.S.)
* MeSH database tutorials
* Automatic Term Mapping
* Browsing MeSH:
	+ Entrez
	+ MeSH Browser
	+ Visual MeSH Browser mapping drug-disease relationships in research
	+ Reference.MD
* List of qualifiers – 2009
# വിജയ് ഹസാരെ

**ഇംഗ്ലീഷ് വിലാസം**

വിജയ് ഹസാരെ|  |
| വ്യക്തിഗത വിവരങ്ങൾ |
| മുഴുവൻ പേര് | വിജയ് സാമുവേൽ ഹസാരേ |
| ജനനം | (1915-03-11)11 മാർച്ച് 1915 സാൻഗ്ലി, ബോംബെ പ്രസിഡൻസി, ബ്രിട്ടീഷ് ഇന്ത്യ |
| മരണം | 18 ഡിസംബർ 2004(2004-12-18) (89 വയസ്സ്) ബറോഡ, ഗുജറാത്ത്, ഇന്ത്യ |
| ബാറ്റിംഗ് രീതി | വലം കൈ |
| ബൗളിംഗ് രീതി | വലം കയ്യൻ മീഡിയം പേസർ |
| അന്താരാഷ്ട്ര തലത്തിൽ
 |
| ദേശീയ ടീം | * ഇന്ത്യ
 |
| ആദ്യ ടെസ്റ്റ് | 22 ജൂൺ 1946 v ഇംഗ്ലണ്ട് |
| അവസാന ടെസ്റ്റ് | 28 മാർച്ച് 1953 v വെസ്റ്റ് ഇൻഡീസ് |
|  |
| പ്രാദേശിക തലത്തിൽ
 |
| വർഷം | ടീം |
| 1934–1942 | മഹാരാഷ്ട്ര |
| 1935–1939 | സെൻട്രൽ ഇന്ത്യ |
| 1941–1961 | ബറോഡ |
| 1957–1958 | ഹോൾക്കർ |
|  |
| കരിയർ സ്ഥിതിവിവരങ്ങൾ |
|

| മത്സരങ്ങൾ | ടെസ്റ്റുകൾ | ഫസ്റ്റ്-ക്ലാസ്സ് |
| --- | --- | --- |
| കളികൾ | 30 | 238 |
| നേടിയ റൺസ് | 2,192 | 18,740 |
| ബാറ്റിംഗ് ശരാശരി | 47.65 | 58.38 |
| 100-കൾ/50-കൾ | 7/9 | 60/73 |
| ഉയർന്ന സ്കോർ | 164\* | 316\* |
| എറിഞ്ഞ പന്തുകൾ | 2,840 | 38,447 |
| വിക്കറ്റുകൾ | 20 | 595 |
| ബൗളിംഗ് ശരാശരി | 61.00 | 24.61 |
| ഇന്നിംഗ്സിൽ 5 വിക്കറ്റ് | 0 | 27 |
| മത്സരത്തിൽ 10 വിക്കറ്റ് | 0 | 3 |
| മികച്ച ബൗളിംഗ് | 4/29 | 8/90 |
| ക്യാച്ചുകൾ/സ്റ്റം‌പിംഗ് | 11/– | 166/– |

 |
|  |
| ഉറവിടം: Cricket Archive, 22 October 2010 |

**വിജയ് സാമുവൽ ഹസാരെ** (11 മാർച്ച് 1915 – 18 ഡിസംബർ 2004) മുൻ ഇന്ത്യൻ ക്രിക്കറ്റുകളിക്കാരനും, 1951 മുതൽ 1953 വരെ ഇന്ത്യൻ ക്രിക്കറ്റ് ടീമിന്റെ ക്യാപ്റ്റനുമായിരുന്നു. ഇന്ത്യൻ ടീമിനു ടെസ്റ്റ് പദവി ലഭിച്ചതിനു ശേഷം ആദ്യ വിജയം നേടിയ ടീമിന്റെ ക്യാപ്റ്റൻ വിജയ് ഹസാരെ ആയിരുന്നു. ഇന്ത്യക്ക് വേണ്ടി അന്താരാഷ്ട്ര തലത്തിൽ മുപ്പതു ടെസ്റ്റുകൾ കളിച്ച വിജയ് 47.65 ശരാശരിയിൽ 2192 റൺസും ഫസ്റ്റ് ക്ളാസ് ക്രിക്കറ്റിൽ 58.38 ശരാശരിയിൽ 18740 റൺസും നേടി. സച്ചിൻ തെണ്ടുൽക്കർ, സുനിൽ ഗാവസ്കർ, രാഹുൽ ദ്രാവിഡ് എന്നിവര്ക്കു ശേഷം ആഭ്യന്തര ക്രിക്കറ്റിലെ ഏറ്റവും ഉയർന്ന വ്യക്തിഗത സ്കോറാണിത്.

## അവലംബം

    **ഇന്ത്യയുടെ ക്രിക്കറ്റ് ടീം നായകന്മാർ**

|  |
| --- |
|
ഹേമു അധികാരി  ഗുലാം അഹമ്മദ്  ലാലാ അമർനാഥ്  മൊഹമ്മദ് അസ്‌ഹറുദ്ദീൻ  ബിഷൻ സിംഗ് ബേദി  നരി കോൺട്രാക്റ്റർ  രാഹുൽ ദ്രാവിഡ്  ദത്ത ഗെയ്ക്‌വാദ്  സൗരവ് ഗാംഗുലി  സുനിൽ ഗാവസ്കർ  വിജയ് ഹസാരെ  കപിൽ ദേവ്  വിനു മങ്കാദ്  സി.കെ. നായുഡു  ഇഫ്തികർ അലിഖാൻ പട്ടൗഡി  മൻസൂർ അലിഖാൻ പട്ടൗഡി  ഗുലാബ്‌റായ് രാംചന്ദ്  പങ്കജ് റോയ്  വീരേന്ദർ സേവാഗ്  രവി ശാസ്ത്രി  കൃഷ്ണമാചാരി ശ്രീകാന്ത്  സച്ചിൻ തെൻഡുൽക്കർ  പോളി ഉമ്രിഗർ  ദിലീപ് വെംഗ്‌സർക്കാർ  ശ്രീനിവാസരാഘവൻ വെങ്കട്ടരാഘവൻ  ഗുണ്ടപ്പ വിശ്വനാഥ്  ലെഫ്റ്റനന്റ് കേണൽ സർ വിജയാനന്ദ ഗജപതി രാജു  അജിത് വഡേക്കർ  മഹേന്ദ്ര സിംഗ് ധോണി  അനിൽ കുംബ്ലെ  വിരാട് കോഹ്‌ലി
(അജിൻക്യ രഹാനെ ) (രോഹിത് ശർമ )
തിരുത്തുക |